
ВЪПРОСИ И ОТГОВОРИ ПО ПРОЦЕДУРА ЧРЕЗ ПОДБОР НА ПРЕДЛОЖЕНИЯ ЗА ИЗПЪЛНЕНИЕ НА ИНВЕСТИЦИИ ОТ КРАЙНИ ПОЛУЧАТЕЛИ ПО МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ
BG-RRP-1.011 „РЕМОНТ И РЕХАБИЛИТАЦИЯ НА ОБЩЕЖИТИЯ В СИСТЕМАТА НА УЧИЛИЩНОТО ОБРАЗОВАНИЕ“
към 04.05.2023 г.

[bookmark: _Hlk117864689]ВЪПРОС 1 от 17.03.2023 г. (постъпил чрез ИСУН 2020):
Здравейте,
Въпроса ми касае дефиницията за недопустимост на общежития получавали финансиране за основен ремонт, реконструкция, основно обновяване по друг проект или програма, произлизаща от националния бюджет, бюджета на Европейския съюз или друга донорска програма за периода през последните 5 години преди крайния срок за кандидатстване.
Общината изпълни проект финансиран по Националният Доверителен Екофонд (НДЕФ) през 2019 г. Инвестицията в общежитието е свързана с монтаж на топлоизолация и дограма.
По същество не е извършван основен ремонт или обновяване, а само е подобрена енергийната ефективност на общежитието.
Съответно жилищните, учебните и санитарните помещения са в изключително лошо състояние и се нуждаят от основен ремонт за постигане на задоволителни битови условия на ползвателите му.
Допустимо ли да кандидатстваме с проект за основен ремонт на общежитието за подобряване на битовите условия в него, включително модернизация на отоплителна инсталация, включваща ВЕИ източници?
Основния ремонт няма да засяга монтираната топлоизолация и дограми и не попада в дефиницията на двойно финансиране.

ОТГОВОР:
Съгласно т. 10 „Допустими крайни получатели и партньори (ако е приложимо)“ от Условията за кандидатстване, „Недопустими за финансиране са образователни институции, за които е осъществяван основен ремонт, реконструкция, основно обновяване на общежитието им с финансиране от общински бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по настоящата процедура или до предоставяне с решение на СНД на средства по Механизма. В тази връзка кандидатът/партньорът попълва и подава към предложението за изпълнение на инвестиция Декларация на кандидата/партньора (Приложение I към Условията за кандидатстване).“. 
При определянето дали извършени в посочения период СМР представляват основен ремонт, реконструкция, основно обновяване следва да се съблюдават разпоредбите на  § 5, т. 42, т. 44 и т. 66 от Допълнителните разпоредби на Закона за устройство на територията. 
В случай на одобрение на предложение за изпълнение на инвестиции, преди издаване на решение за предоставяне на финансиране, СНД ще извърши проверка по служебен път и при необходимост проверка на място по отношение на това обстоятелство и ще бъде изискан документ, издаден от компетентен орган (Главен архитект или оправомощено от него лице, съгласно § 1, ал. 4 от ДР на ЗУТ), че за общежитието, обект на интервенция, не са издавани разрешение за строеж и удостоверение за въвеждане в експлоатация/разрешение за ползване през последните 5 години преди крайния срок за кандидатстване по настоящата процедура, включително и към датата на издаване на документа. В случай че са издавани, следва да се опишат подробно. 
Обръщаме внимание, че планирането на допустими дейности и разходи в предложението за изпълнение на инвестиции е отговорност на кандидата/партньора. В допълнение, съгласно т. 11 „Дейности, допустими за финансиране“ от Условията за кандидатстване „Всички проекти, свързани с внедряване на мерки за енергийна ефективност и оползотворяване на ВЕИ, следва да са с доказана техническа осъществимост и икономическа целесъобразност в Обследването за енергийна ефективност и трябва да отговарят на изискванията на Закона за енергийната ефективност, Закона за устройство на територията и на подзаконовата нормативна база за тяхното прилагане.“.

ВЪПРОС 2 от 21.03.2023 г. (постъпил чрез ИСУН):
Здравейте, 
Във връзка с процедура чрез подбор на предложения за изпълнение на инвестиции от крайни получатели за получаване на средства от Механизма за възстановяване и устойчивост - BG-RRP-1.011 „Ремонт и рехабилитация на общежития в системата на училищното образование” моля за Вашите разяснения по отношение на следното: 
	В точка 10.1. Критерии за допустимост от Условията за кандидатстване са дефинирани допустимите кандидати  и партньори по процедура BG-RRP-1.011 „Ремонт и рехабилитация на общежития в системата на училищното образование”. 
В същата точка са дефинирани и недопустими за финансирани образователни институции: "Образователни институции, за които е осъществяван основен ремонт, реконструкция, основно обновяване на общежитието им с финансиране от общински бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по настоящата процедура или до предоставяне с решение на СНД на средства по Механизма".
	Съгласно Закона за устройство на територията ( ЗУТ)  в обхвата на определенията за основен ремонт, основно обновяване и реконструкция попадат следните дейности:
 "Основен ремонт" на строеж е частично възстановяване и/или частична замяна на конструктивни елементи, основни части, съоръжения или инсталации на строежа, както и строително-монтажните работи, с които първоначално вложени, но износени материали, конструкции и конструктивни елементи се заменят с други видове или се извършват нови видове работи, с които се възстановява експлоатационната им годност, подобрява се или се удължава срокът на тяхната експлоатация.
"Основно обновяване" на строеж е комплекс от строителни и монтажни работи, свързани с изпълнението на основните изисквания по чл. 169, ал. 1 и 3, които се извършват по време на експлоатацията и засягат конструктивните елементи на строежа, включително ограждащите конструкции и елементи на сгради, съоръжения и елементи на техническата инфраструктура - отоплителни, вентилационни, климатични, електрически, водоснабдителни, канализационни и други инсталации.
"Реконструкция" на строеж е възстановяване, замяна на конструктивни елементи, основни части, съоръжения или инсталации и изпълнението на нови такива, с които се увеличават носимоспособността, устойчивостта и трайността на строежите.
В случай, че в допустима сграда на общежитие по настоящата процедура са извършени дейности, попадащи в обхвата на основен ремонт, основно обновяване и реконструкция, а именно дейности по ремонт и основен ремонт на фасадата на сградата, вкл. подмяна на покрива и поставяне на нова дограма, ремонт на парапети, козирки и стъпала, топлоизолация по фасадни стени и други дейности по външния облик на сградата, изпълнени чрез целеви бюджетни средства и безвъзмездна финансова помощ в 5 годишния период преди крайния срок за кандидатстване по настоящата процедура или до предоставяне с решение на СНД на средства по Механизма, допустими ли ще бъдат за изпълнение по настоящата процедура различни от тези дейности по основен ремонт, основно обновяване и реконструкция? - Например дейности от обхвата, насочени изцяло към вътрешно обновяване, подмяна на ВиК инсталации, инсталации за енергия, отопление, вентилация, охлаждане, ремонт на санитарни възли, изграждане/подмяна на инсталации за използване на алтернативни източници на енергия и други строително-монтажни работи за осигуряване на цялостен обновен облик на общежитие в системата на училищното образование отвътре и за спестяване на енергийни, водни и други ресурси, включително прилежащото дворно място. В допълнение, допустими ли ще бъдат сходни дейности на извършените чрез целеви бюджетни средства и безвъзмездна финансова помощ в 5 годишния период преди крайния срок за кандидатстване по настоящата процедура или до предоставяне с решение на СНД на средства по Механизма, ако тези дейности са предвидени за друга част/етаж/крило от допустимата по настоящата процедура сграда?
Благодаря Ви за вниманието!
ОТГОВОР:
Моля вижте отговора на въпрос 1.
В допълнение, допустимите дейности за основен ремонт, реконструкция, конструктивно укрепване, мерки за енергийна ефективност, саниране, ремонт на покрив, подмяна на дограма, подмяна на ВиК инсталации, инсталации за енергия, отопление, вентилация, охлаждане, ремонт на санитарни възли, изграждане/подмяна на инсталации за използване на алтернативни източници на енергия и други строително-монтажни работи следва да осигуряват цялостен обновен облик на сградата на общежитието както отвън, така и отвътре. Съгласно т. 11 „Дейности, допустими за финансиране“ от Условията за кандидатстване „Предложенията за интервенции в съществуваща сграда на общежитие следва да включват основен ремонт и/или реконструкция и/или основно обновяване на цялата сграда. Не са допустими дейности, които целят частични интервенции и/или самостоятелно внедряване на мерки за енергийна ефективност.“. 

ВЪПРОС 3 от 24.03.2023 г. (постъпил чрез електронна поща):
Здравейте!
 
Директор съм на ЦПЛР-УО"М.Горки" гр.Кубрат  не знам към Вас ли трябва да е питането ми във връзка с обявената процедура за кандидатстване за получаване на средства по Механизма за възстановяване и устойчивост за  "Ремонт и рехабилитация на общежития в СУО”.
През 2021-2022 година получихме средства на два пъти от МОН за неотложни ремонти на сградата на общежитието.Беше осъществена законосъобразната процедура за обявяване на обществени поръчки,сключени договори - 2 броя ,за всеки от трансферите и осъществени ремонти,които включваха съответно първият-подмяна на покритието на покрива,саниране на сградата и подмяна на дограма,а вторият основен ремонт на стаите на 5 етаж,който е последен и беше най-увреден от течащия покрив.
Та във тази връзка искам да попитам може ли да кандидатстваме по процедурата,след като в Указанията за участие има  следния текст-
"Недопустими за финансиране са образователни институции, за които е осъществяван основен ремонт, реконструкция, основно обновяване на общежитието им с финансиране от общински бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по настоящата процедура или до предоставяне с решение на СНД на средства по Механизма. "?
 
И ако е възможно да кандидатстваме,кой трябва да кандидатства,ние като институция или общината,защото моето тълкование на Критериите за допустимост в Указанията-
"Допустими кандидати: 
• Общини за общежития с общинско финансиране, чиято дейност се организира от допустими общински образователни институции; 
..........
Допустими образователни институции: 
............
• Центровете за подкрепа за личностно развитие по чл. 49, ал. 3 от ЗПУО, които са ученически общежития и дейността им не се организира от училища. "
 
е,че Общината трябва да кандидатства,но на първи разговор с един от юристите там,тя твърди,че трябва да кандидатства общежитието.
 
Надявам се на отговор или на насока към кого да се обърна!
ОТГОВОР:
Моля вижте отговорите на въпроси 1 и 2.
В допълнение, процедурата е насочена към общежития в системата на училищното образование. Във Вашия случай обектът на интервенция е Център за подкрепа за личностно развитие по чл. 49, ал. 3 от Закона за предучилищното и училищното образование (ЗПУО), който е ученическо общежитие и дейността му не се организира от училище. Съгласно чл. 49, ал. 7 от ЗПУО „Центровете за подкрепа за личностно развитие са общински“. Съгласно т. 10 „Допустими крайни получатели и партньори (ако е приложимо)“ от Условията за кандидатстване допустими кандидати за общежития с общинско финансиране, чиято дейност се организира от допустимите общински образователни институции, са общините. Предложение за изпълнение на инвестиция с обект на интервенция – Център за подкрепа за личностно развитие по чл. 49, ал. 3 от ЗПУО, който е ученическо общежитие и дейността му не се организира от училище, се подава от кандидата – община по реда, указан в т. 17 „Начин на подаване на предложение за изпълнение на инвестиция“ от Условията за кандидатстване.

ВЪПРОС 4 от 28.03.2023 г. (постъпил чрез ИСУН):
Здравейте, 

При сграда 100% публична общинска собственост, в която се помещават 2 училища и техните общежития - 1 държавно спортно училище и 1 общинска професионална гимназия, кой е водещият кандидат и трябва ли двете институции да са в партньорство?
ОТГОВОР:
Съгласно т. 10 „Допустими крайни получатели и партньори (ако е приложимо)“ от Условията за кандидатстване, при така представената информация във въпроса, е възможно общината да кандидатства за частта от сградата, в която се помещава общежитието с общинско финансиране или държавното спортно училище да кандидатства за частта от сградата, в която се помещава общежитието на държавното училище. Това произтича от изискването на т. 10.1 от Условията за кандидатстване, съгласно което „Всяко предложение за изпълнение на инвестиция следва да включва като обект на интервенция общежитие на само 1 допустима образователна институция.“. В случай че сградата е публична общинска собственост и не е предоставена за управление на държавното училище, в предложението на държавното спортно училище следва задължително да бъде включена общината като партньор.  
Обръщаме внимание, че съгласно т. 11 „Дейности, допустими за финансиране“ от Условията за кандидатстване „Предложенията за интервенции в съществуваща сграда на общежитие следва да включват основен ремонт и/или реконструкция и/или основно обновяване на цялата сграда. Не са допустими дейности, които целят частични интервенции и/или самостоятелно внедряване на мерки за енергийна ефективност. В случай на интервенции върху собственост, различна от тази на кандидата/партньора или върху държавна собственост, предоставена за управление на лице, различно от кандидата/партньора (за кандидат допустима държавна образователна институция), вкл. която не се ползва за целите на общежитие на образователната институция по проекта, кандидатът/партньорът следва да поеме ангажимент за реконструкцията/ремонта на цялата сграда, като частта от сградата, която не е собственост на кандидата/партньора/не е предоставена за управление на кандидата/партньора (за кандидат допустима държавна образователна институция), вкл. която не се ползва за целите на общежитие на образователната институция от предложението за инвестиция, следва да се финансира със средства извън средствата от Механизма за възстановяване и устойчивост. За целта кандидатът/партньорът следва да представи Декларация за поемане на ангажимент за обекта на интервенция (Приложение IV към Условията за кандидатстване), както и Решение на общинския съвет/Декларация на министъра на образованието и науката/на министъра на младежта и спорта/на министъра на културата за осигуряване на необходимите средства.“.

ВЪПРОС 5 от 29.03.2023 г. (постъпил чрез ИСУН):
Общежитието на държавна професионална техническа гимназия се намира в обща сграда с жилищна кооперация, която ще кандидатства по процедура „Подкрепа за устойчиво енергийно обновяване на жилищния сграден фонд – етап I” по НПВУ. Допустимо ли е кандидатстването на гимнзията с проект за вътрешен ремонт на общежитието?
ОТГОВОР:
Съгласно т. 11 „Дейности, допустими за финансиране“ от Условията за кандидатстване: „Предложенията за интервенции в съществуваща сграда на общежитие следва да включват основен ремонт и/или реконструкция и/или основно обновяване на цялата сграда. Не са допустими дейности, които целят частични интервенции и/или самостоятелно внедряване на мерки за енергийна ефективност.“, „Допустими са интервенции единствено в сграда на общежитие в системата на училищното образование (в т.ч. и за оформянето на прилежащото дворно място).“, както и „В случай на интервенции върху собственост, различна от тази на кандидата/партньора или върху държавна собственост, предоставена за управление на лице, различно от кандидата/партньора (за кандидат допустима държавна образователна институция), вкл. която не се ползва за целите на общежитие на образователната институция по проекта, кандидатът/партньорът следва да поеме ангажимент за реконструкцията/ремонта на цялата сграда, като частта от сградата, която не е собственост на кандидата/партньора/не е предоставена за управление на кандидата/партньора (за кандидат допустима държавна образователна институция), вкл. която не се ползва за целите на общежитие на образователната институция от предложението за инвестиция, следва да се финансира със средства извън средствата от Механизма за възстановяване и устойчивост.“. В тази връзка за целта кандидатът/партньорът следва да представи Декларация за поемане на ангажимент за обекта на интервенция (Приложение IV към Условията за кандидатстване).

ВЪПРОС 6 от 31.03.2023 г. (постъпил чрез ИСУН):
Здравейте,
имаме следния въпрос относно кандидатстване по процедура BG-RRP-1.011 - „Ремонт и рехабилитация на общежития в системата на училищното образование“:

Професионална гимназия разполага с две сгради със статут на общежития. От тях, в момента се ползва едната, като в част от помещенията й са предназначени за провеждане на обучителни дейности за придобиване на професионална квалификация.

Възможно ли е по процедура BG-RRP-1.011, професионалното училище да кандидатства с проект за сградата, която в момента не се ползва, но ремонт и рехабилитация на общежитието ще доведе до отделяне на общежитието и обучителни дейности и ще спомогне за изграждане на благоприятна, включваща, енергийно ефективна, подкрепяща и мотивираща образователна среда, която съдейства за повишаване мотивацията за учене и самоподготовка и подобряване на образователните резултати на децата и учениците?

ОТГОВОР:
Съгласно т. 10 „Допустими крайни получатели и партньори (ако е приложимо)“ от Условията за кандидатстване „Броят на учениците, които са настанени в общежитията, се определя и изчислява по данни само за последната приключила учебна година 2021-2022 г., като информацията се проверява от СНД съобразно получената по служебен път от Центъра за информационно осигуряване на образованието. Проверката се извършва на етап техническа и финансова оценка.“. В тази връзка, съгласно Критерий № 2 „Норма на обществена възвръщаемост на инвестицията“ от критериите за техническа и финансова оценка, посочени в Приложение VIII „Методика и критерии за оценка на предложения за изпълнение на инвестиции от крайни получатели по Механизма за възстановяване и устойчивост по процедура чрез подбор BG-RRP-1.011 „Ремонт и рехабилитация на общежития в системата на училищното образование“, при изчисленията се взема предвид броят на учениците, които са настанени през последната приключила учебна година 2021-2022 г. в сградата на общежитието, обект на интервенция.  
Съгласно т. 11 „Дейности, допустими за финансиране“ от Условията за кандидатстване „Допустими са интервенции единствено в сграда на общежитие в системата на училищното образование (в т.ч. и за оформянето на прилежащото дворно място). Не са допустими интервенции в други сгради на допустимата образователна институция, които не се ползват за училищно общежитие.“.

ВЪПРОС 7 от 04.04.2023 г. (постъпил чрез ИСУН):
Здравейте, 
Във връзка с процедура чрез подбор на предложения за изпълнение на инвестиции от крайни получатели за получаване на средства от Механизма за възстановяване и устойчивост - BG-RRP-1.011 „Ремонт и рехабилитация на общежития в системата на училищното образование” и Въпроси и отговори 1 , 2 и 3 моля за допълнителни разяснения:
1.	Вземайки предвид, че през последните 5 години за общежитието, обект на интервенция, не са издавани разрешение за строеж и удостоверение за въвеждане в експлоатация/разрешение за ползване, ако крайният получател през последните 5 години е извършвал текущи ремонти, вкл. подмяна на покрива и поставяне на нова дограма, ремонт на парапети, козирки и стъпала, топлоизолация по фасадни стени и други дейности по външния облик на сградата, чрез целеви бюджетни средства и безвъзмездна финансова помощ, то допустимо ли е по настоящата процедура да извърши основен ремонт и/или реконструкция и/или основно обновяване на цялата сграда, съблюдавайки изискването обследването за енергийна ефективност на сградата да е доказало, че избраният пакет енергоспестяващи мерки ще доведе до достигане поне на нормативно определения минимален клас на енергопотребление за съответния тип сграда? Допустимо ли е, предвид извършените вече ремонтни дейности, по настоящата процедура да бъде извършен основен ремонт на вътрешните части на цялата сграда и вертикалната планировка около сградата и по този начин да бъде надградено постигнатото с текущите ремонти и да бъде постигнат цялостен обновен облик на сградата в резултат на настоящата процедура?
Благодаря!
ОТГОВОР:
Отново обръщаме внимание, че съгласно т. 10 „Допустими крайни получатели и партньори (ако е приложимо)“ от Условията за кандидатстване, „Недопустими за финансиране са образователни институции, за които е осъществяван основен ремонт, реконструкция, основно обновяване на общежитието им с финансиране от общински бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по настоящата процедура или до предоставяне с решение на СНД на средства по Механизма.“.
При определянето дали извършени в посочения период СМР представляват основен ремонт, реконструкция, основно обновяване следва да се съблюдават разпоредбите на  § 5, т. 42, т. 44 и т. 66 от Допълнителните разпоредби на Закона за устройство на територията.
За определяне на текущ ремонт се съблюдават разпоредбите на § 5, т. 43 от Допълнителните разпоредби на Закона за устройство на територията, като в закона са определени случаите, в които е изискуемо разрешение за строеж и удостоверение за въвеждане в експлоатация/разрешение за ползване. Допълнително в чл. 151, ал. 1 от закона са определени случаите, когато не се изисква разрешение за строеж. Също така в чл. 176а, ал. 1 от същия закон е посочено, че след завършване на нов строеж, както и след реконструкция, основно обновяване, основен ремонт или преустройство на съществуващ строеж, се съставя технически паспорт на строежа. Допълнително в ал. 3 е уточнено, че в техническия паспорт на строежа се посочват всички извършени реконструкции, основни ремонти и преустройства, съответствието на характеристиките на строежа с изискванията на действащите нормативни актове и документи и необходимите мерки за тяхното подобряване.

ВЪПРОС 8 от 04.04.2023 г. (постъпил чрез ИСУН):
Уважаеми господине / Уважаема госпожо, 
във връзка с обявената процедура за подбор на проекти с № BG-RRP-1.011 „Ремонт и рехабилитация на общежития в системата на училищното образование", с настоящото Ви отправям искане за разяснение по отношение на следното: 
1. В точка 18. Списък на документите, които се подават на етап кандидатстване е посочено, че кандидатите трябва да предоставят : т.11. Виза за проектиране съгласно чл. 140/140а от ЗУТ и Задание за проектиране, в което е посочено изискване за съответствие на работния/техническия проект с Наредба No 24/2020 г. и Наредба No РД-02-20-3/2015 г за проектиране, изпълнение и поддържане на сграда за обществено обслужване в областта на образованието и науката, здравеопазването, културата и изкуствата, одобрено от Възложителя по ЗУТ (само при инженеринг).
- В случай, че кандидатът е Държавна професионална гимназия към МОН, възможно ли е да уточните дали Заданието за проектиране трябва да бъде одобрено от самия кандидат - директора на Държавната професионална гимназия, или Заданието за проектиране трябва да бъде одобрено от Министерство на образованието и науката като собственик на имота (Възложител по ЗУТ) ?
2. На стр. 18 от Условията за кандидатстване (УК) е посочено следното изискване:  до края на третото тримесечие на 2023 г. крайният получател (или партньорът, когато е приложимо) следва да е сключил договора за строителство (за предложения, за които на етапа на кандидатстване са доказали пълна степен на проектна готовност (с разрешение за строеж) или да е сключил договора с изпълнител по обществената поръчка за инженеринг на сградите, обект на интервенция (за предложения, за които на етапа на кандидатстване няма разработен работен/технически проект в пълна проектна готовност (вкл. разрешение за строеж).
- С цел спазване на дефинирания краен етап в УК, допустимо ли е кандидатът да стартира процедура по чл. 114 от ЗОП, т.е. без осигурено финансиране, която в последствие да бъде отчетена като част от реализацията на проекта ? 
- Съществува ли изискване процедурата да бъде стартирана например след датата на подаване на проектното предложение в ИСУН 2020?
3. Допустимо ли е преди подаване на проектното предложение, кандидатите да реализират разходи свързани с изготвяне на архитектурен план с обяснителна записка и изготвяне на КСС по окрупнени показатели вкл. със самостоятелна част "Енергийна ефективност"?
В случай на одобрението на проекта, тези предварително извършени разходи ще могат ли да бъдат предявени за възстановяване от крайния получател?
Благодаря Ви предварително!
ОТГОВОР:
1. Съгласно Закона за устройство на територията (ЗУТ) възложител е собственикът на имота, като разрешения и др. подобни по реда на ЗУТ се издават след представяне на документ за собственост или друг акт, удостоверяващ право на възложител върху имота. Съгласно т. 10 „Допустими крайни получатели и партньори (ако е приложимо)“ от Условията за кандидатстване „В случай че недвижимият имот е публична общинска/държавна собственост и не е предоставен за управление на кандидата (при кандидат допустима държавна образователна институция), в предложението за изпълнение на инвестиция следва задължително да бъде включена като партньор съответната институция собственик/с права за управление на имота.“. В тази връзка, в случай че недвижимият имот е собственост на кандидата или е публична собственост, предоставена за управление на кандидата, възложител по реда на ЗУТ е кандидатът. В случай че недвижимият имот не е собственост на кандидата или не е предоставен за управление на кандидата, тогава възложител по реда на ЗУТ следва да бъде партньорът – собственик на имота.
2. Условията за кандидатстване по процедурата не поставят изискване процедура по реда на ЗОП за възлагане инженеринг или строителство на сградите, обект на интервенция в проектното предложение, да бъде открита след сключване на договора за финансиране. В чл. 1, т. 1.6. от Приложение X „Общи условия при предоставяне на средства от Националния план за възстановяване и устойчивост“ към Условията за изпълнение е предвидено, че „…КП се задължава да прилага процедурите за определяне на изпълнители съгласно Закона за обществените поръчки (ЗОП) и подзаконовия нормативен акт по прилагането му – ППЗОП“. Допълнително в чл. 3 от Приложение X са регламентирани правомощията на СНД да осъществява предварителен и последващ контрол на провежданите от крайните получатели обществени поръчки за гарантиране на доброто финансово управление. В същата разпоредба са посочени изключенията от задължението на крайния получател да предостави на СНД чрез Информационната система за Механизма преди публикуването ѝ документацията за възлагане на обществена поръчка по реда на ЗОП. Съгласно т. 3.6. „При обективна невъзможност след сключване на договор за финансиране с краен получател да се извърши предварителен контрол от страна на СНД поради вече проведена процедура по реда на ЗОП и сключен договор с изпълнител, СНД задължително извършва последващ контрол на процедурата за избор на изпълнител.“.
3. Съгласно т. 12 „Категории разходи“ от Условията за кандидатстване „За да бъдат финансирани, разходите по настоящата процедура трябва да са извършени от кандидатите/партньорите след 1 февруари 2020 г. до срока за изпълнение на инвестицията съгласно договора за финансиране по процедурата и да допринасят за постигане на резултата – основен ремонт/реконструкция/обновяване, вкл. оборудване/обзавеждане, на общежитие в системата на училищното образование, както следва: …“, както и „За всички разходи трябва се осигури спазването на изискването (от крайния получател/партньора и/или от съответната образователна институция) разходите да са извършени от кандидата/партньора и да са в съответствие с разпоредбите на т. 12 от Условията за кандидатстване, както и на действащата Система за управление и контрол на Плана за възстановяване и устойчивост на Република България, одобрена от заместник-министър председателя по еврофондовете и министър на финансите, респективно министъра на финансите.“. В т. 12 „Категории разходи“, в подт. 1.1. „Разходи за СМР на общежитие“ са изброени допустимите категории разходи, вкл. – услуги, които са пряко свързани с проекта, финансиран по настоящата процедура и са необходими за неговата подготовка и изпълнение, като инженерни и технически изследвания, геоложки/геодезически проучвания и др.

ВЪПРОС 9 от 05.04.2023 г. (постъпил чрез ИСУН):
На етап кандидатстване кандидатът следва да представи техническа документация (обследване на енергийна ефективност, обследване за установяване на технически характеристики и Технически паспорт; работен/ технически проект; влязло в сила разрешение за строеж). 
Бих искала разяснение за следното: за да имаме като документация горепосоченото, следва да сключим договор. 
Ако, евентуално, кандидатурата ни не бъде одобрена, предвижда ли се компенсация за заплащането на фирмата, с която сме сключили договор да изготви тази документация?
ОТГОВОР:
Процедура BG-RRP-1.011 „Ремонт и рехабилитация на общежития в системата на училищното образование“ се финансира със средства от Механизма за възстановяване и устойчивост в съответствие с реда за предоставянето им, регламентиран в ПМС № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост. Съгласно чл. 3, ал. 1 от постановлението, средствата от Механизма се предоставят от ръководителя на структурата за наблюдение и докладване с договор за финансиране въз основа на одобрено предложение за изпълнение на инвестиция. Предвид това, при подаване на предложение за инвестиция, финансирането на всички разходи, извършени от кандидатите и техните партньори във връзка с кандидатстване с предложение за инвестиция по процедурата са техен ангажимент и отговорност.
Допълнително, моля да имате предвид, че съгласно т. 11 „Дейности, допустими за финансиране“ от Условията за кандидатстване, процедурата предоставя възможност за кандидатстване както с пълна степен на проектна готовност (с работен/технически проект и влязло в сила разрешение за строеж), така и с предложения за изпълнение на инвестиция, които да се реализират и чрез инженеринг в съответствие с действащата нормативна уредба. В т. 12 „Категории разходи“ от Условията за кандидатстване са посочени допустимите за финансиране разходи, вкл. преките допустими разходи за СМР. Финансирането на извършени разходи по процедурата е допустимо след решение за предоставяне на средства и сключен договор за финансиране с одобрен краен получател, съобразно разходите и дейностите по инвестицията, одобрени за финансиране.

ВЪПРОС 10 от 06.04.2023 г. (постъпил чрез ИСУН):
На 18.04.2019г. е сключен договор за финансиране между община Етрополе и НАЦИОНАЛЕН ДОВЕРИТЕЛЕН ЕКОФОНД  по ИНВЕСТИЦИОННА ПРОГРАМА ЗА КЛИМАТА , за въвеждане на енергоспестяващи мерки в  Общежитие  към Професионална гимназия гр.Етрополе. / с рег.номер на проектното предложение №184 от 01.08.2012г.  Енергоспестяващите мерки се отнасят за подмяна на дограма и поставяне на топлоизолация.
Общия размер на проекта е за 255 172.27лв., от които  216 895.43лв, представляващи 85%  е размера на безвъзмездната помощ от НДЕ и 38 275.84лв. ,представляващи 15% финансово осигурени от кандидата община Етрополе.
През 2022г е направен нов енергиен одит на същата сграда.
Към момента на новото обследване сградата е с енергийни характеристики, при които принадлежи към клас „D” от скалата на енергопотреблението и не отговаря на изискванията съгласно Чл. 6, ал.1, т.2 – стойността на интегрираната енергийна характеристика да съответства най-малко на клас „С” от „Скала на класовете на енергопотребление на видовете категории сгради” - за съществуващи сгради. Преди новото обследване: Отоплението с електрически отоплителни уреди е нерентабилно и нефункционално – неравномерно отопление в различните зони на сградата. 
• Осветлението е сградата не е в нормената осветеност и се осъществява с енергоемки осветителни тела. Сградата не може да се използва нормално въпреки подменената дограма и изолация.
Затова се предлагат нови мерки • Предлагат се мерки по системите на сградата /група С/ - отопление, за подготовка на БГВ, осветление, при изпълнението на които ще се намали разхода на потребна енергия с около 70,7% или до 42603 kWh/y; 28,028 kWh/m2
- мерки за оползотворяване на енергия от възобновяеми източници прогнозното годишно потребление на енергия от външни източници на електроенергия се редуцира до 9 495 kWh/y; 6,247 kWh/м2. След изпълнението на всички новопредложени ЕСМ мерки 4 ще бъдат спестени емисии въглероден диоксид в общ размер на 111,498 t/y CO2. 
•	След изпълнението на всички нови мерки сградата ще има 76,5% енергия от ВИ. 
•	При изпълнение на предложените нови мерки, сградата ще има първична енергия отговаряща на енергиен клас „А+” – за сгради, надвишаващи националните изисквания за сгради с близко до нулата потребление на енергия и ще отговаря на изискванията съгласно § 1, т. 28 от Допълнителните разпоредби на ЗЕЕ 
От друга страна сградата отвътре е в окаяно състояние  и се нуждае от основен вътрешен ремонт, както и др. основни ремонтни дейности, поставяне на ВЕИ и пр..
Във връзка с гореизложеното, моля за Вашето становище –дали да изготвим проектно предложение по програмата, което ще отговаря на изискванията за допустимост, поради факта, че в проектното предложение няма да има повтаряемост на мерки и двойно финансиране и дейности по основен ремонт и др.съпътстващи такива, но абсолютно необходими за да продължи нормалното функциониране на общежитието.
ОТГОВОР:
Моля вижте отговорите на въпроси 1, 2 и 7.
В допълнение, моля да вземете под внимание и изискването съгласно т. 11 „Дейности, допустими за финансиране“ от Условията за кандидатстване: „Допустимо е извършване на основен ремонт, реконструкция на цялата сграда на общежитието, конструктивно укрепване, мерки за енергийна ефективност, саниране, ремонт на покрив, подмяна на дограма, подмяна на ВиК инсталации, инсталации за енергия, отопление, вентилация, охлаждане, ремонт на санитарни възли, изграждане/подмяна на инсталации за използване на алтернативни източници на енергия и други строително-монтажни работи за осигуряване на цялостен обновен облик на общежитие в системата на училищното образование както отвън, така и отвътре и за спестяване на енергийни, водни и други ресурси, включително прилежащото дворно място.“.
„Интервенции в сградата, обект на интервенция, ще бъдат осъществени, ако Обследването за енергийна ефективност на сградата е доказало, че избраният пакет енергоспестяващи мерки ще доведе до достигане поне на нормативно определения минимален клас на енергопотребление за съответния тип сграда съгласно приложимата наредба по § 5 от Наредба № РД-02-20-3 от 9 ноември 2022 г. за техническите изисквания към енергийните характеристики на сгради, издадена от министъра на регионалното развитие и благоустройството, и информацията е посочена в Сертификата за енергийни характеристики на сградата.
За предложения за изпълнение на инвестиции, за които се прилага Наредба № 7 от    2004 г. за енергийна ефективност на сгради съгласно приложимата наредба по § 5 от Наредба № РД-02-20-3 от 9 ноември 2022 г. за техническите изисквания към енергийните характеристики на сгради, нормативно определеният минимален клас на енергопотребление за съответния тип сграда е клас на енергопотребление „C“.
За предложения за изпълнение на инвестиции, за които се прилага Наредба № РД-02-20-3 от 9 ноември 2022 г. за техническите изисквания към енергийните характеристики на сгради съгласно приложимата наредба по § 5 от Наредба № РД-02-20-3 от 9 ноември 2022 г., нормативно определеният минимален клас на енергопотребление за съответния тип сграда е клас на енергопотребление „В“.“
По отношение питането, дали да изготвите проектно предложение по програмата, отговорът на този въпрос е извън предметния обхват на разясненията по процедура за предоставяне на средства „Ремонт и рехабилитация на общежития в системата на училищното образование“ и извън компетентността на Структурата за наблюдение и докладване, доколкото съставлява управленска преценка и решение на потенциалните кандидати по процедурата.

ВЪПРОС 11 от 26.04.2023 г. (постъпил чрез ИСУН):
Здравейте, 
Във връзка с процедура чрез подбор на предложения за изпълнение на инвестиции от крайни получатели за получаване на средства от Механизма за възстановяване и устойчивост - BG-RRP-1.011 „Ремонт и рехабилитация на общежития в системата на училищното образование”, моля за Вашите разяснения по отношение на следното: 
Общежитието на държавната професионална гимназия има обособени кухненски блок и столова, разположени на част от първия етаж в сградата. Тези помещения са отдадени под наем от гимназията на външна фирма. Ползват се за закусвалня, в която се хранят ученици настанени в общежитието.
Предвижда се извършване на основен ремонт на сградата, чрез инженеринг за изпълнение на енергоспестяващите мерки, съгласно Сертификата за енергийни характеристики, изготвен по реда на чл. 48 от ЗЕЕ.
Допустимо ли е със средства по проекта да бъде санирана частта от първия етаж на общежитието, където се намират кухненския блок и столовата. В посочените помещения няма да бъдат извършвани вътрешни ремонтни дейности.
ОТГОВОР:
Моля вижте отговорите на въпроси 1, 2 и 10.

ВЪПРОС 12 от 02.05.2023 г. (постъпил чрез ИСУН):
Уважаеми дами и господа,
Във връзка с публикувана Процедура BG-RRP-1.011 - „Ремонт и рехабилитация на общежития в системата на училищното образование“, моля за следните разяснения:
1.	Допустим разход ли е закупуването и инсталирането на оборудване за охранителни системи за видеонаблюдение (камери, окабеляване и др.), както и на система за ограничаване на достъпа до и в сградния фонд (контролери, карти с чип и др.) на общежитието, обект на интервенции по проекта? Ако отговорът Ви е положителен, то къде следва да се заложат разходите – към СМР или към оборудване (и съответно – да се остойностят ли същите в списък на оборудване/обзавеждане по образец)?
2.	При планирано закупуване на оборудване тип компютърна техника, скенери и др., въпросните артикули, като бройка, към кой показател следва да се отнесат– капацитет на ремонтираното общежитие (например – 100 д.) или водещи ще са данните за настанените ученици за последната приключила учебна година 2021/2022 (например – 98)?
	Предварително Ви благодарим за отговора.
ОТГОВОР:
1. Съгласно Условията за кандидатстване по процедурата, доставките на ново оборудване и обзавеждане следва да са част от цялостната модернизация на съответното общежитие и да съответстват на изискванията на Наредба № 24/2020 г., където са разписани изисквания към физическата среда в ученическите общежития, съгласно които сградите на центровете за подкрепа за личностно развитие – ученически общежития, както и сградите за общежития към училищата, трябва да отговарят на изискванията към общежитията, уредени в Наредба № РД-02-20-3 от 2015 г. за проектиране, изпълнение и поддържане на сгради за обществено обслужване в областта на образованието и науката, здравеопазването, културата и изкуствата и в наредбата по чл. 34, ал. 2 от Закона за здравето.
Съгласно т. 12 „Категории разходи“ от Условията за кандидатстване, в случай на разходи за оборудване/обзавеждане, същите следва да бъдат посочени в „II. Разходи за дълготрайни активи“.
Съгласно т. 11 „Дейности, допустими за финансиране“ от Условията за кандидатстване, „При предвидена доставка на оборудване/обзавеждане на етапа на подаване на предложението за изпълнение на инвестиция кандидатът следва да представи: Остойностен списък с оборудване/обзавеждане (в случай на включена дейност 2) (Приложение Ic към Условията за кандидатстване). За всеки вид оборудване/обзавеждане, планирано в Остойностения списък с оборудване/обзавеждане, кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка. При извършени проучвания в интернет за активи следва да се предоставят хиперлинкове към съответните интернет базирани източници за удостоверяване съответствието на заложените единични цени с пазарните такива в Остойностения списък с оборудването/обзавеждането (Приложение Ic към Условията за кандидатстване) в колона „Източник за формиране на единична цена на вид оборудване/обзавеждане“. В случай че в интернет не е налична информация за цена на даден актив, кандидатът може да приложи оферти за доставки с предложени цени от доставчика (минимум два източника). От представените оферти и/или проучвания в интернет следва да е видно наименованието на съответния актив, цена на актива и вид на валутата.“.
2. Въпросът е неясен. Съгласно Приложение VII към Условията за кандидатстване „Указания на СНД за попълване на електронен формуляр за кандидатстване по процедурата“, „При попълване на поле „Детайли“ на бюджетен ред 2.1. Разходи за доставка и монтаж на оборудване/обзавеждане, кандидатите трябва да изберат от падащото меню на поле „Индикатори“ индикаторите „Приключване на обновяването на студентски общежития“ и „Капацитет на класните стаи на нови или модернизирани детски заведения и образователни заведения“. В допълнение, планирането на допустими дейности и разходи в предложението за изпълнение на инвестиции е отговорност на кандидата/партньора.

ВЪПРОС 13 от 02.05.2023 г. (постъпил чрез ИСУН):
Уважаеми дами и господа,
Във връзка с публикувана Процедура BG-RRP-1.011 - „Ремонт и рехабилитация на общежития в системата на училищното образование“, моля да потвърдите/отхвърлите следното разбиране:
1.	При включени 2 сгради-общежития за допустима 1 образователна институция, КП следва да планира във формуляра за кандидатстване само една дейност за Инженеринг/СМР, както и съответно – само една дейност за оборудване (ако е приложимо), съдържаща информация и за двете включени сгради-общежития, а не да създава отделна дейност Инженеринг/СМР и съответно – Оборудване, за всяка от включените в проекта сгради-общежития на допустимата образователна институция?
	Предварително Ви благодарим за отговора.
ОТГОВОР:
В случай че в предложението за изпълнение на инвестиция са включени повече от 1 самостоятелни сгради на общежитие на допустима образователна институция, Дейност 1 „Основен ремонт, реконструкция, основно обновяване на общежитие в системата на училищното образование“ следва да включва информация и за двете сгради, аналогично и за Дейност 2 „Доставка и монтаж на оборудване и обзавеждане за сградите/помещенията на общежитие в системата на училищното образование“ (ако е приложимо). В допълнение, съгласно Приложение VII към Условията за кандидатстване „Указания на СНД за попълване на електронен формуляр за кандидатстване по процедурата“, „Кандидатът следва да опише в секция 4. „План за изпълнение/Дейности по проекта“, поле „Описание“ и поле „Начин на изпълнение“ конкретно и ясно какво включва всяка една дейност, предвидена за изпълнение по проекта. В поле „Резултат“ се описват очакваните конкретни резултати от изпълнението на планираната дейност.“. Съгласно Приложение VII към Условията за кандидатстване „Указания на СНД за попълване на електронен формуляр за кандидатстване по процедурата“, в Секция 10 „Допълнителна информация необходима за оценка на проектното предложение“, в т. 10.2. „Енергийни характеристики на сградата, обект на интервенция“ кандидатът следва да посочи информацията за съответната сграда.




ВЪПРОС 14 от 03.05.2023 г. (постъпил чрез ИСУН):
Здравейте,
Във връзка с поканата за участие по Процедура BG-RRP-1.012 „Изграждане на нови сгради на училища и детски градини“ за изпълнение на инвестиции по Механизма за възстановяване и устойчивост, финансирана по Компонент 1 „Образование и умения“, Инвестиция 2 (C1.I2) „Модернизация на образователна инфраструктура“ от Националния план за възстановяване и устойчивост (НПВУ), по която Община Варна се явява конкретен краен бенефициент, в процеса на работа по подготовката на предложение за изпълнение на инвестиции (ПИИ) се появиха казуси, които доведоха до следните въпроси:
1. За изграждането на нова сграда за едното от училищата, цитирани в Методологията, част от насоките за кандидатстване, ще са необходими средства, които многократно надвишават определения бюджет по Процедурата (6 600 000 лв.), а за другото училище все още не е приключена процедурата по отреждане на терен за изграждане на новата сграда. 
Във връзка с това моля да потвърдите възможността за строеж на сгради за други две общински училища, които са извън утвърдената Методология по Процедурата, но са приоритетни за Община Варна, с оглед изпълнението на Общинския план за въвеждане на необходимите условия полудневната организация на учебния ден в общинските образователни институции на територията на община Варна да се осъществява преди обяд.  
Във „Въпроси и отговори по процедура чрез директно предоставяне на средства на конкретни крайни получатели за изпълнение на инвестиции по механизма за възстановяване и устойчивост BG-RRP-1.012 „Изграждане на нови сгради на училища и детски градини“ има подобен въпрос, зададен от Община Пловдив, на който сте дали положителен отговор. 
2. Едното от новите училища, за които предлагаме да кандидатстваме, при положение, че имаме утвърдителен отговор от Ваша страна по Въпрос 1, е с пълна проектна готовност и влязло в сила Разрешение за строеж за изграждането на нова сграда, но е необходимо актуализиране на проектната документация с оглед да отговори на изискванията на настоящата процедура. За другото училище, с което Община Варна иска да кандидатства по настоящата процедура за строеж на нова сграда, е необходима промяна в ПУП, тъй като новата сграда следва да бъде изградена в рамките на два съседни имота, които трябва да бъдат обединени, с оглед удовлетворяване изискванията на приложимата нормативна уредба и удовлетворяване на нуждата на учебното заведение за преминаване на едносменен режим. 
Предвид необходимостта от технологично време за актуализиране на проекта на първото училище и за извършване на необходимите административни действия за изменението на ПУП за строежа на сградата на второто училище, както и вземане на Решения от Общински съвет-Варна за даване на съгласие за подаване на ПИИ по процедурата, в съответствие с Обосновката за определяне на локациите на новите сгради на училищата, както и за осигуряване на необходимото съфинансиране, отправяме молба към Вас за удължаване на крайния срок за приемане на ПИИ с един месец. Удължаването на срока за кандидатстване ще ни позволи да изготвим и окомплектоваме проектното си предложение в необходимото качество и пълнота.
ОТГОВОР:
Искането за разяснения не се отнася към настоящата процедура чрез подбор на предложения BG-RRP-1.011 „Ремонт и рехабилитация на общежития в системата на училищното образование“.

ВЪПРОС 15 от 04.05.2023 г. (постъпил чрез ИСУН):
Уважаеми госпожи и господа,
Съгласно заложените критерии в Методологията за приоритизиране на обектите на образователната инфраструктура на територията на Република България по процедура BG-RRP-1.011 - „Ремонт и рехабилитация на общежития в системата на училищното образование“ са посочени 3 спортни училища на територията на Столична община, допустими за кандидатстване по процедурата: 57 Спортно училище  "Свети Наум Охридски", 153 Спортно училище "Неофит Рилски" и 166 Спортно училище "Васил Левски". В тази връзка, моля за разяснение по следните въпроси:  
I. За общежитията към 153 СУ "Неофит Рилски":
1. Допуска ли се направата на основен ремонт / реконструкция на приземния етаж на основната сграда на 153 СУ „Неофит Рилски“, с цел обособяване и привеждане на помещенията за пребиваване от ученици на принципа на общежитие? Към момента броя на децата, които се възползват от услугите по настаняване е голям и сградата за общежитие въведена в експлоатация с УВЕ през 2016г. няма капацитет да приеме всички желаещи ученици.
2. В случай че е допустимо, следва ли да се реализират мерки за повишаване на енергийната ефективност за цялата сграда?
3. В случай, че трябва да се реализират мерки за повишаване на енергийната ефективност за цялата сграда, допустимо ли е финансирането на еноргоспестяващите мерки за цялата сграда да е чрез предоставяне на финансова подкрепа по процедурата, или е допустимо за финансиране по процедурата само частта, обособена за общежитие?
II. За общежитията към 57 СУ "Свети Наум Охридски":
Към момента сградите /постройките/ които са отредени и служат за общежитие към 57 СУ „СВ. НАУМ ОХРИДСКИ“, са в крайно лошо състояние, не биха могли да се приведат и да удовлетворяват действащите нормативни уредби относно достъпна среда, енергоефективност и Наредба № 24 от 09.2020 г., касаеща физическата среда.
4. Има ли възможност Столична община да кандидатства за събарянето на съществуващите постройки към 57 СУ и изграждането на нова сграда на терена?
ОТГОВОР:
I. Съгласно т. 11 „Дейности, допустими за финансиране“ от Условията за кандидатстване „Допустими са интервенции единствено в сграда на общежитие в системата на училищното образование (в т.ч. и за оформянето на прилежащото дворно място). Не са допустими интервенции в други сгради на допустимата образователна институция, които не се ползват за училищно общежитие.“.
II. Съгласно Условията за кандидатстване дейностите, допустими за финансиране по процедура BG-RRP-1.011 „Ремонт и рехабилитация на общежития в системата на училищното образование“ са Дейност 1: Основен ремонт, реконструкция, основно обновяване на общежитие в системата на училищното образование (Дейност 1 е задължителна) и Дейност 2: Доставка и монтаж на оборудване и обзавеждане за сградите/помещенията на общежитие в системата на училищното образование (Дейност 2 не е задължителна).

Проф. дхн Георги Вайсилов

Изпълнителен директор на ИАПО

ИЗПЪЛНИТЕЛНА АГЕНЦИЯ   „ ПРОГРАМА   ЗА   ОБРАЗОВАНИЕ “  


